Nariadenie Rady (ESUO, EHS, Euratom) č. 142/76
z 20. januára 1976,
ktorým sa mení a dopĺňa nariadenie č. 422/67/EHS, č. 5/67/Euratom, ktorým sa určujú platové pomery predsedu a členov Komisie a predsedu, sudcov, generálnych advokátov a tajomníka Súdneho dvora
RADA EURÓPSKYCH SPOLOČENSTIEV,
so zreteľom na Zmluvu o vytvorení spoločnej Rady a spoločnej Komisie Európskych spoločenstiev, najmä na jej článok 6,
keďže podľa podmienok článku 10 rokovacieho poriadku prijatého Súdnym dvorom 4. decembra 1974 vymenuje súd každý rok predsedov senátov a prvého generálneho advokáta;
keďže podľa podmienok súčasne platných nariadení poberajú predsedovia senátov súdu zvláštny príspevok za funkciu a tento príspevok by sa mal tiež udeliť prvému generálnemu advokátovi,
PRIJALA TOTO NARIADENIE:
Článok 1
V druhom pododseku článku 4 ods. 3 nariadenia Rady č. 422/67/EHS, č. 5/67/Euratom z 25. júla 1967, ktorým sa určujú platové pomery predsedu a členov Komisie a predsedu, sudcov, generálnych advokátov a tajomníka Súdneho dvora [1], naposledy zmeneného a doplneného nariadením (ESUO, EHS, Euratom) č. 1546/73 [2], sa slová "a prvý generálny advokát" vložia za slová "predsedovia senátov súdu" s účinnosťou od 1. januára 1975.
Článok 2
Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 20. januára 1976